**ΠΑΡΑΡΤΗΜΑ IV**

**ΟΡΙΣΜΟΣ ΠΡΟΒΛΗΜΑΤΙΚΗΣ ΕΠΙΧΕΙΡΗΣΗΣ**

**{Κανονισμός (ΕΕ) αριθ. 651/2014 της Επιτροπής της 17ης Ιουνίου 2014 (Γενικός Κανονισμός Απαλλαγής)}**

**Α. Ορισμός Προβληματικής Επιχείρησης**

Άρθρο 1: **Πεδίο Εφαρμογής**, παράγραφος 4: Ο παρών κανονισμός δεν εφαρμόζεται:

α) στα καθεστώτα ενισχύσεων που δεν αποκλείουν ρητά την καταβολή μεμονωμένων ενισχύσεων υπέρ επιχείρησης κατά της οποίας εκκρεμεί διαταγή ανάκτησης, κατόπιν προηγούμενης αποφάσεως της Επιτροπής, με την οποία μια ενίσχυση κηρύσσεται παράνομη και ασυμβίβαστη με την εσωτερική αγορά, με εξαίρεση τα καθεστώτα ενισχύσεων για την επανόρθωση ζημιών που προκαλούνται από ορισμένες θεομηνίες·

β) στις ad hoc ενισχύσεις υπέρ επιχείρησης που αναφέρεται στο στοιχείο α)·

γ) στις ενισχύσεις για προβληματικές επιχειρήσεις, με εξαίρεση τα καθεστώτα ενισχύσεων για την επανόρθωση ζημιών που προκαλούνται από ορισμένες θεομηνίες.

Άρθρο 2: **Ορισμοί**, παράγραφος 18:

«προβληματική επιχείρηση»: η επιχείρηση για την οποία συντρέχει **τουλάχιστον μία** από τις ακόλουθες προϋποθέσεις:

α) εάν πρόκειται για εταιρεία περιορισμένης ευθύνης (πλην ΜΜΕ που δεν έχει συμπληρώσει τριετία από τη σύστασή της ή, όσον αφορά την επιλεξιμότητα για ενίσχυση χρηματοδότησης επιχειρηματικού κινδύνου, ΜΜΕ που δεν έχει συμπληρώσει επταετία από την πρώτη εμπορική της πώληση, η οποία πληροί τα κριτήρια για επενδύσεις χρηματοδότησης επιχειρηματικού κινδύνου κατόπιν ελέγχου με τη δέουσα επιμέλεια από τον επιλεγμένο ενδιάμεσο χρηματοπιστωτικό οργανισμό), όταν έχει απολεσθεί πάνω από το ήμισυ του εγγεγραμμένου της κεφαλαίου λόγω συσσωρευμένων ζημιών. Αυτό ισχύει όταν από την αφαίρεση των συσσωρευμένων ζημιών από τα αποθεματικά (και όλα τα άλλα στοιχεία που θεωρούνται εν γένει ως μέρος των ιδίων κεφαλαίων της εταιρείας) προκύπτει αρνητικό σωρευτικό ποσό που υπερβαίνει το ήμισυ του εγγεγραμμένου κεφαλαίου. Για την εφαρμογή της παρούσας διάταξης, ο όρος «εταιρεία περιορισμένης ευθύνης» παραπέμπει ειδικότερα στα είδη εταιρειών που αναφέρονται στο παράρτημα I της οδηγίας 2013/34/ΕΕ του Ευρωπαϊκού Κοινοβουλίου και του Συμβουλίου (1) και ο όρος «κεφάλαιο» περιλαμβάνει, ενδεχομένως, και κάθε διαφορά από έκδοση υπέρ το άρτιο·

β) εάν πρόκειται για εταιρεία στην οποία τουλάχιστον ορισμένα μέλη έχουν απεριόριστη ευθύνη για τα χρέη της εταιρείας πλην ΜΜΕ που δεν έχει συμπληρώσει τριετία από τη σύστασή της ή, όσον αφορά την επιλεξιμότητα για ενίσχυση χρηματοδότησης επιχειρηματικού κινδύνου, ΜΜΕ που δεν έχει συμπληρώσει επταετία από την πρώτη εμπορική της πώληση, η οποία πληροί τα κριτήρια για επενδύσεις χρηματοδότησης επιχειρηματικού κινδύνου κατόπιν ελέγχου με τη δέουσα επιμέλεια από τον επιλεγμένο ενδιάμεσο χρηματοπιστωτικό οργανισμό), εφόσον έχει απολεσθεί πάνω από το ήμισυ του κεφαλαίου της, όπως εμφαίνεται στους λογαριασμούς της εταιρείας, λόγω συσσωρευμένων ζημιών. Για την εφαρμογή της παρούσας διάταξης, ο όρος «εταιρεία στην οποία τουλάχιστον ορισμένα μέλη έχουν απεριόριστη ευθύνη για τα χρέη της εταιρείας» παραπέμπει ειδικότερα στα είδη εταιρειών που αναφέρονται στο παράρτημα II της οδηγίας 2013/34/ΕΕ·

γ) εάν πρόκειται για εταιρεία που υπάγεται σε συλλογική πτωχευτική διαδικασία ή πληροί τις προϋποθέσεις του εθνικού δικαίου που τη διέπει όσον αφορά την υπαγωγή της σε συλλογική πτωχευτική διαδικασία μετά από αίτημα των πιστωτών της·

δ) εάν πρόκειται για επιχείρηση που έχει λάβει ενίσχυση διάσωσης και δεν έχει ακόμη αποπληρώσει το δάνειο ή λύσει τη σύμβαση εγγύησης ή που έχει λάβει ενίσχυση αναδιάρθρωσης και υπόκειται ακόμη σε σχέδιο αναδιάρθρωσης·

ε) εάν πρόκειται για άλλη επιχείρηση εκτός ΜΜΕ, εφόσον τα τελευταία δύο έτη:

1. ο δείκτης χρέους προς ίδια κεφάλαια της επιχείρησης είναι υψηλότερος του 7,5 και
2. ο δείκτης κάλυψης χρηματοοικονομικών υποχρεώσεων της επιχείρησης (EBITDA interest coverage ratio) είναι κάτω του 1,0.

Η εξέταση μιας επιχείρησης για να διαπιστωθεί αν αυτή είναι προβληματική, γίνεται τόσο σε επίπεδο αιτούσας επιχείρησης όσο και σε επίπεδο ενιαίας επιχείρησης (αιτούσα επιχείρηση και τυχόν συνδεδεμένες με αυτή επιχειρήσεις), ανεξάρτητα αν υφίσταται για αυτές υποχρέωση σύνταξης ενοποιημένων οικονομικών καταστάσεων).

**Β.  Δικαιολογητικά αξιολόγησης επιχείρησης ως προς την προβληματικότητα:**

**Για Υφιστάμενη ΜΜΕ κάτω της τριετίας ατομικής μορφής:**

Για τον έλεγχο του εδαφίου (γ) του ως άνω σημείου

1. Πιστοποιητικό περί μη θέσεως σε αναγκαστική διαχείριση, και σε διαδικασία έκδοσης απόφασης αναγκαστικής διαχείρισης. (Πρωτοδικείο)
2. Πιστοποιητικό περί μη κατάθεσης δικογράφου διορισμού ή αντικατάστασης εκκαθαριστή/συνεκκαθαριστή (Πρωτοδικείο ή Ειρηνοδικείο)
3. Πιστοποιητικό περί μη κατάθεσης δικογράφου αίτησης πτώχευσης / δήλωσης παύσης πληρωμών. (Πρωτοδικείο)
4. Σε περίπτωση που από το ανωτέρω πιστοποιητικό προκύψει αίτηση υπαγωγής σε πτωχευτική διαδικασία / έκδοση πτωχευτικής απόφασης, πιστοποιητικό περί μη πτωχευτικού συμβιβασμού και διαδικασία κήρυξης σε πτωχευτικό συμβιβασμό. (Πρωτοδικείο)
5. Πιστοποιητικό περί μη κατάθεσης δικογράφου αίτησης συνδιαλλαγής – εξυγίανσης (άρθρο 99 Πτωχευτικού Κώδικα). (Πρωτοδικείο)
6. Πιστοποιητικό περί μη υποβολής αίτησης για υπαγωγή σε νόμο περί υπερχρεωμένων. (Πρωτοδικείο)

**Για Λοιπές υφιστάμενες επιχειρήσεις ατομικής μορφής ανεξαρτήτου χρόνου λειτουργίας με βιβλία Γ κατηγορίας:**

 Για τον έλεγχο του εδαφίου (γ) του ως άνω σημείου

1. Πιστοποιητικό περί μη θέσεως σε αναγκαστική διαχείριση, και σε διαδικασία έκδοσης απόφασης αναγκαστικής διαχείρισης.(Πρωτοδικείο)
2. Πιστοποιητικό περί μη κατάθεσης δικογράφου διορισμού ή αντικατάστασης εκκαθαριστή/συνεκκαθαριστή (Πρωτοδικείο ή Ειρηνοδικείο)
3. Πιστοποιητικό περί μη κατάθεσης δικογράφου αίτησης πτώχευσης / δήλωσης παύσης πληρωμών. (Πρωτοδικείο)
4. Σε περίπτωση που από το ανωτέρω πιστοποιητικό προκύψει αίτηση υπαγωγής σε πτωχευτική διαδικασία / έκδοση πτωχευτικής απόφασης, πιστοποιητικό περί μη πτωχευτικού συμβιβασμού και διαδικασία κήρυξης σε πτωχευτικό συμβιβασμό. (Πρωτοδικείο)
5. Πιστοποιητικό περί μη κατάθεσης δικογράφου αίτησης συνδιαλλαγής – εξυγίανσης (άρθρο 99 Πτωχευτικού Κώδικα). (Πρωτοδικείο)
6. Πιστοποιητικό περί μη υποβολής αίτησης για υπαγωγή σε νόμο περί υπερχρεωμένων. (Πρωτοδικείο)
7. Για τον έλεγχο του εδαφίου (α) ή (β) του ως άνω σημείου ισολογισμούς τελευταίων τριών διαχειριστικών χρήσεων ή όσων εξ αυτών υπάρχουν. Από τα εν λόγω στοιχεία θα λαμβάνεται σαν Εγγεγραμμένο Κεφάλαιο το Σύνολο των Ιδίων Κεφαλαίων Ισολογισμού και σαν Απώλειες οι Ζημίες βάση Κ.Α.Χ.

**Για Λοιπές υφιστάμενες επιχειρήσεις ατομικής μορφής ανεξαρτήτου χρόνου λειτουργίας με βιβλία όχι Γ κατηγορίας:**

Για τον έλεγχο του εδαφίου (γ) του ως άνω σημείου

1. Πιστοποιητικό περί μη θέσεως σε αναγκαστική διαχείριση, και σε διαδικασία έκδοσης απόφασης αναγκαστικής διαχείρισης. (Πρωτοδικείο)
2. Πιστοποιητικό περί μη κατάθεσης δικογράφου διορισμού ή αντικατάστασης εκκαθαριστή/συνεκκαθαριστή (Πρωτοδικείο ή Ειρηνοδικείο)
3. Πιστοποιητικό περί μη κατάθεσης δικογράφου αίτησης πτώχευσης / δήλωσης παύσης πληρωμών. (Πρωτοδικείο)
4. Σε περίπτωση που από το ανωτέρω πιστοποιητικό προκύψει αίτηση υπαγωγής σε πτωχευτική διαδικασία / έκδοση πτωχευτικής απόφασης, πιστοποιητικό περί μη πτωχευτικού συμβιβασμού και διαδικασία κήρυξης σε πτωχευτικό συμβιβασμό. (Πρωτοδικείο)
5. Πιστοποιητικό περί μη κατάθεσης δικογράφου αίτησης συνδιαλλαγής – εξυγίανσης (άρθρο 99 Πτωχευτικού Κώδικα). (Πρωτοδικείο)
6. Πιστοποιητικό περί μη υποβολής αίτησης για υπαγωγή σε νόμο περί υπερχρεωμένων (Πρωτοδικείο)

Για τον έλεγχο του εδαφίου (α) ή (β) του ως άνω σημείου Βεβαίωση έναρξης επιτηδεύματος από την αρμόδια Οικονομική Αρχή (Δ.Ο.Υ.) και Δηλώσεις Φορολογίας Εισοδήματος Ε3 των τριών τελευταίων κλεισμένων διαχειριστικών χρήσεων ή όσων εξ αυτών υπάρχουν (μόνο για μεγάλες επιχειρήσεις).

**Για Υφιστάμενη ΜΜΕ κάτω της τριετίας άλλης νομικής μορφής πλην ατομικής:**

 Για τον έλεγχο του εδαφίου (γ)

1. Γενικό Πιστοποιητικό του ΓΕΜΗ εκδόσεως τρέχοντος μηνός.
2. Πιστοποιητικό περί μη θέσεως σε αναγκαστική διαχείριση, και σε διαδικασία έκδοσης απόφασης αναγκαστικής διαχείρισης. (Πρωτοδικείο)
3. Πιστοποιητικό περί μη κατάθεσης δικογράφου διορισμού ή αντικατάστασης εκκαθαριστή/συνεκκαθαριστή. (Πρωτοδικείο ή Ειρηνοδικείο)
4. Πιστοποιητικό περί μη κατάθεσης δικογράφου αίτησης πτώχευσης / δήλωσης παύσης πληρωμών. (Πρωτοδικείο)
5. Σε περίπτωση που από το ανωτέρω πιστοποιητικό προκύψει αίτηση υπαγωγής σε πτωχευτική διαδικασία / έκδοση πτωχευτικής απόφασης, πιστοποιητικό περί μη πτωχευτικού συμβιβασμού και διαδικασία κήρυξης σε πτωχευτικό συμβιβασμό. (Πρωτοδικείο)
6. Πιστοποιητικό περί μη κατάθεσης δικογράφου αίτησης συνδιαλλαγής – εξυγίανσης (άρθρο 99 Πτωχευτικού Κώδικα).

**Για Λοιπές υφιστάμενες επιχειρήσεις άλλης νομικής μορφής πλην ατομικής ανεξαρτήτου χρόνου λειτουργίας με βιβλία Γ κατηγορίας**:

Για τον έλεγχο του εδαφίου (γ)

1. Γενικό Πιστοποιητικό του ΓΕΜΗ εκδόσεως τρέχοντος μηνός.
2. Πιστοποιητικό περί μη θέσεως σε αναγκαστική διαχείριση, και σε διαδικασία έκδοσης απόφασης αναγκαστικής διαχείρισης. (Πρωτοδικείο)
3. Πιστοποιητικό περί μη κατάθεσης δικογράφου διορισμού ή αντικατάστασης εκκαθαριστή/συνεκκαθαριστή. (Πρωτοδικείο ή Ειρηνοδικείο)
4. Πιστοποιητικό περί μη κατάθεσης δικογράφου αίτησης πτώχευσης/δήλωσης παύσης πληρωμών. (Πρωτοδικείο)
5. Σε περίπτωση που από το ανωτέρω πιστοποιητικό προκύψει αίτηση υπαγωγής σε πτωχευτική διαδικασία / έκδοση πτωχευτικής απόφασης, πιστοποιητικό περί μη πτωχευτικού συμβιβασμού και διαδικασία κήρυξης σε πτωχευτικό συμβιβασμό. (Πρωτοδικείο)
6. Πιστοποιητικό περί μη κατάθεσης δικογράφου αίτησης συνδιαλλαγής – εξυγίανσης (άρθρο 99 Πτωχευτικού Κώδικα).

Για τον έλεγχο του εδαφίου (α) ή (β) του ως άνω σημείου ισολογισμούς τελευταίων τριών διαχειριστικών χρήσεων ή όσων εξ αυτών υπάρχουν. Από τα εν λόγω στοιχεία θα λαμβάνεται σαν Εγγεγραμμένο Κεφάλαιο το Σύνολο των Ιδίων Κεφαλαίων Ισολογισμού και σαν Απώλειες οι Ζημίες βάσει Κ.Α.Χ. (μόνο για μεγάλες επιχειρήσεις)

**Για Λοιπές υφιστάμενες επιχειρήσεις άλλης νομικής μορφής πλην ατομικής ανεξαρτήτου χρόνου λειτουργίας με βιβλία όχι Γ κατηγορίας:**

Για τον έλεγχο του εδαφίου (γ)

1. Γενικό Πιστοποιητικό του ΓΕΜΗ εκδόσεως τρέχοντος μηνός.
2. Πιστοποιητικό περί μη θέσεως σε αναγκαστική διαχείριση, και σε διαδικασία έκδοσης απόφασης αναγκαστικής διαχείρισης. (Πρωτοδικείο)
3. Πιστοποιητικό περί μη κατάθεσης δικογράφου διορισμού ή αντικατάστασης εκκαθαριστή/συνεκκαθαριστή. (Πρωτοδικείο ή Ειρηνοδικείο)
4. Πιστοποιητικό περί μη κατάθεσης δικογράφου αίτησης πτώχευσης / δήλωσης παύσης πληρωμών. (Πρωτοδικείο)
5. Σε περίπτωση που από το ανωτέρω πιστοποιητικό προκύψει αίτηση υπαγωγής σε πτωχευτική διαδικασία / έκδοση πτωχευτικής απόφασης, πιστοποιητικό περί μη πτωχευτικού συμβιβασμού και διαδικασία κήρυξης σε πτωχευτικό συμβιβασμό. (Πρωτοδικείο)
6. Πιστοποιητικό περί μη κατάθεσης δικογράφου αίτησης συνδιαλλαγής – εξυγίανσης (άρθρο 99 Πτωχευτικού Κώδικα).

Για τον έλεγχο του εδαφίου (α) ή (β) του ως άνω σημείου το πιο πρόσφατο κωδικοποιημένο καταστατικό και οι τυχόν μεταγενέστερες τροποποιήσεις αυτού, μαζί με τα αντίστοιχα ΦΕΚ δημοσίευσης όπου αυτή προβλέπεται και Δηλώσεις Φορολογίας Εισοδήματος Ε3 των τριών τελευταίων κλεισμένων διαχειριστικών χρήσεων ή όσων εξ αυτών υπάρχουν.(μόνο για μεγάλες επιχειρήσεις)

Προκειμένου για τις μεγάλες επιχειρήσεις, ανεξαρτήτως νομικής μορφής, πλέον των όσων απαιτούνται από το σημείο (ε) ανωτέρω, απαιτείται η προσκόμιση Οικονομικών καταστάσεων των 2 τελευταίων ετών (χρήσεων), ώστε να καθίσταται δυνατή η εξέταση τήρησης του σημείου e) της παραγράφου 18 του άρθρου 2 του Καν. ΕΕ. 651/2014, ήτοι:

1) ο δείκτης χρέους προς ίδια κεφάλαια της επιχείρησης είναι υψηλότερος του 7,5 και

2) ο δείκτης κάλυψης χρηματοοικονομικών υποχρεώσεων της επιχείρησης (EBITDA interest coverage ratio) είναι κάτω του 1,0.

Στην περίπτωση που ισχύουν ΚΑΙ οι δύο προϋποθέσεις (συνθήκες) ΚΑΙ για τα δύο Έτη, τότε η επιχείρηση θεωρείται προβληματική.

Τα στοιχεία των λογαριασμών που αναφέρονται, παρουσιάζονται σύμφωνα με το Ν.4308/2014 (Ελληνικά λογιστικά Πρότυπα - ΕΛΠ)

**Γ. Το σύνολο των επιχειρήσεων θα δηλώνουν υπευθύνως ότι:**

«Η επιχείρηση δεν έχει λάβει ενίσχυση διάσωσης ή αναδιάρθρωσης, ή η επιχείρηση έχει λάβει ενίσχυση διάσωσης αλλά έχει αποπληρώσει το δάνειο και έχει λύσει τη σύμβαση εγγύησης ή η επιχείρηση έχει λάβει ενίσχυση αναδιάρθρωσης η οποία έχει ολοκληρωθεί».





